Vžesnia

Vžesnia (; ) – miestas Lenkijoje, prie Vžesnios upės (Vartos intakas). Vžesnios apskrities administracinis centras. Nuo 1999 m. priklauso Didžiosios Lenkijos vaivadijai. 1975–1998 m. buvo Poznanės vaivadijoje. 29 144 gyventojai (2009 m. duomenys).

 Istorija 
Rašytiniuose šaltiniuose pirmą kartą paminėtas 1256 m. 1375 m. suteiktos miesto teisės. Miestelio gyventojų daugumą sudarė lenkai, bet nuo XVII a. vidurio Vžesnioje gyveno ir vokiečių. 1793 m., po Antrojo Abiejų Tautų Respublikos padalijimo, tapo Prūsijos dalimi. 1807–1815 m. priklausė Varšuvos kunigaikštystei. Žlugus kunigaikštystei, vėl tapo valdomas Prūsijos.

1905 m. miestelyje gyveno 7 000 žmonių, iš kurių 65,4 % buvo lenkai, 28,9 % – vokiečiai ir 5,5 % – žydai.

Galerija

Kategorija:Didžiosios Lenkijos vaivadijos miestai